“โนมูระฯ” อัพเป้า BWG ทะลุ 2 บาท! ชู P/E ต่ำ-กำไรขาขึ้นรับปัจจัยบวกแรงทุกไตรมาส
“โนมูระฯ” อัพเป้า BWG ทะลุ 2 บาท! ชู P/E ต่ำ-กำไรขาขึ้นรับปัจจัยบวกแรงทุกไตรมาส
9 ม.ค. 2562

บริษัทหลักทรัพย์โนมูระ พัฒนะสิน ระบุในบทวิเคราะห์ (9 ม.ค.2562) โดยคาดว่ากำไรสุทธิไตรมาส 4/2561 ของ บริษัท เบตเตอร์ เวิลด์ กรีน จำกัด (มหาชน) หรือ BWG จะอยู่ที่ 83.02 ล้านบาท สูงสุดในรอบ 7 ไตรมาส เพิ่มขึ้น 20% จากปีก่อน และเพิ่มขึ้น 4% จากไตรมาสก่อนจากคาดปริมาณขยะจากกลุ่มลูกค้าใหม่เพิ่มขึ้น , ซื้อรถขนส่งขยะเพิ่มกว่า100 คัน (+50% จากปีก่อน) และปรับราคาขึ้นค่าบริการสูงขึ้นเฉลี่ย 6% ตามลำดับ
ประกอบกับ รับรู้รายได้จากโรงไฟฟ้าเต็มจำนวน 8 MW และไม่มีปิดปรับปรุงโรงไฟฟ้าในไตรมาสนี้หนุนให้ รายได้รวม คาดทำจุดสูงสุดใหม่เป็นไตรมาสที) 7 ติดต่อกันที่ 596.03 ลบ. โตต่อเนื่อง 6% จากปีก่อน, เพิ่มขึ้น 4% จากไตรมาสก่อนส่งผลให้ อัตรากำไรขั้นต้น/อัตรากำไรสุทธิ กลับมาโดดเด่นที่ 38.3%/13.9% สูงถึงสุดในรอบ 5ไตรมาส (ไตรมาส 3/2561: 37.2%/13.9%) และประเมินจะปรับตัวสู่ระดับ 39%-40% ในปี 2562
ขณะที่ในปี 2562 มีปัจจัยบวกใหม่ 4 ประเด็นใหญ่ในทุกๆไตรมาสของปี 62ที่จะขับเคลื่อนผลประกอบการ ให้เติบโตโดดเด่น จากไตรมาส 1/2562 กลยุทธ์ลดราคาค่าบริการกำจัดขยะพิเศษ ให้ลูกค้าใหม่ในช่วงแรก (6-12 เดือน) จะหมดโปรโมชั่น และกลับมาเก็บค่าบริการปกติ หนุนอัตรากำไรขั้นต้นฟื้นตัว (GPM เพิ่มขึ้น มา 5 ไตรมาสติดต่อกัน) กลับมาอยู่ระดับ 39%-40%
ขณะที่ไตรมาส 2/2562 โรงผลิตRDF เฟส 3 กำลังการผลิตเพิ่มอีก 500 ตัน/วัน รวมเป็น 1100 ตัน/วัน หนุนกำไรเพิ่มต่อไตรมาสราว 5-8 ลบ.ต่อไตรมาส ส่วนไตรมาส 3/2562 โรงไฟฟ้าขยะอุตสาหกรรม 2 โรง รวมกำลังผลิต 8.5 MWกำหนด COD สร้างกำไรส่วนเพิ่มราว 8-12 ลบ. ต่อไตรมาส
ส่วนไตรมาส 4/2562 โครงการระบบปรับปรุงคุณภาพน้ำเสีย มีฐานลูกค้า Secure ราว 60% ทั้งในและนอกนิคมอุตสาหกรรม มีอัตรากำไรขัน$ ต้นสูงกว่าธุรกิจกำจัดขยะเล็กน้อย เพิ่มการแข่งขันให้ครบวงจร One-stop service และทั้งหมดนี้จะหนุนให้ฐานกำไรในปี 62 เติบโตทุกไตรมาสจากปีก่อนตั้งแต่ไตรมาส 1/2562 เป็นต้นไป
ทั้งนี้ แนะนำซื้อมูลค่าพื้นฐานปี 62 ที่ 2.02 บาท (เดิม 1.99 บาท) ถึงแม้จะปรับประมาณการกำไร 2562 ลง 6% สะท้อนโรงไฟฟ้าขยะ COD ช้ากว่าคาดราว 4 เดือน แต่ปรับกำไรปี 63-65 ขึ้นเฉลี่ย 3% จากรวมรายได้ของโรงบำบัดน้ำเสียแห่งใหม่ ปัจจุบันราคาหุ้นซื้อขายบน P/E Ratio ปี 62 ต่ำเพียง 11 เท่า มูลค่าเหมาะสมมากในฐานะที่ BWG เป็น Leader รับกำจัดขยะอุตสาหกรรมของประเทศ มีส่วนแบ่งตลาด 60% และเป็นหนึ่งในผู้ที่เดินเครื่องโรงไฟฟ้าขยะอุตสาหกรรมได้ประสบผลสำเร็จ
 